Na osnovu člana 45. Stav 1 tačka 15 Zakona o lokalnoj samoupravi („Sl.list RCG“ br. 42/02, 28/04, 75/05,13/06,88/09 i „Sl.list CG“ br. 3/10,38/12 i 10/14)), člana 57. Zakona o budžetu i fiskalnoj odgovornosti („Sl.list RCG“ br. 20/14), člana 62. i 63. Zakona o finansiranju lokane samouprave („Sl.list RCG“ br. 1/15) i člana 31. Stav 16 Statuta opštine Tivat („Sl.list RCG – opštinski propisi, br.40/04, 26/06, i Sl.list RCG – opstinski propisi 12/11, 21/11, 3/13), Skupština opštine Tivat, na sjednici održanoj dana 18.11.2015.godine, donijela je

**O D L U K U**

**o zaduživanju Opštine Tivat za realizaciju Projekta izgradnje sekundarne kanalizacione mreže u Krašićima, izgradnja nedostajuće sekundarne i tercijalne kanalizacione mreže u gornjem centru grada (naselja Mažina, Tripovići; Donja i Gornja Župa) i izgradnja solarnih staklenika za isušivanje kanalizacionog mulja**

Član 1.

Opština Tivat se zadužuje na iznos od 5.000.000,00 € za realizaciju Projekta izgradnje sekundarne kanalizacione mreže u Krašićima, izgradnja nedostajuće sekundarne i tercijalne kanalizacione mreže u gornjem centru grada (naselja Mažina, Tripovići; Donja i Gornja Župa) i izgradnja solarnih staklenika za isušivanje kanalizacionog mulja.

Član 2.

Opština Tivat se zadužuje pod sledećim kreditnim uslovima:

a) Namjena: Izgradnja sekundarne kanalizacione mreže u Krašićima, izgradnja nedostajuće sekundarne i tercijalne kanalizacione mreže u gornjem centru grada (naselja Mažina, Tripovići; Donja i Gornja Župa) i izgradnja solarnih staklenika za isušivanje kanalizacionog mulja.

b) Period otplate: 15 godina sa grace periodom od 5 godina.

c) Rok otplate: počev od 30.04.2021., a zadnji 30.09.2030.godine godine.

c) Jednaki polugodišnji anuiteti glavnice u iznosu od 250.000,00 €.

d) Fiksna kamatna stopa od 1,8% obračunava se polugodišnje.

Član 3.

Sredstva za otplatu kredita obezbijediće se u Budžetu Opštine Tivat.

Član 4.

Za realizaciju ove odluke zadužuje se predsjednik Opštine.

Član 6.

Ova Odluka stupa na snagu osmog dana od dana objavljivanja u „Službenom listu RCG – opštinski propisi“.

Broj:0304-411-217 Predsjednik Skupštine

Tivat, 18.11.2015.godine Krsto Bošković